San Jurgi eguna

**San Jurgi eguna** () urtero apirilaren 23an ospatzen den jai eguna da eta 303. urteko apirilaren 23an Kapadoziako Jurgiren heriotza omentzen du. San Jurgi hainbat herrialdeen santu zaindaria da, esate baterako Aragoi, Bulgaria, Etiopia, Georgia, Ingalaterra, Katalunia eta Portugal. Baita Cáceres eta Alcoi hirietakoa ere. Bestalde San Jurgi Boy Scouten santu zaindaria da eta apirilaren 23a Scout Eguna ere bada.

1996an Unesco erakundeak apirilaren 23a Nazioarteko Liburu Eguna izendatu zuen.

## Kondaira 
Kondairaren arabera Kapadoziako lurraldean (Katalunian Montblac aipatu ohi da) Herensuge batek erresuma behin eta berriz erasotu ohi zuen. Herritarrek eraso hauek ekiditeko egunero herensugeari pertsona bat ematea erabaki zuten, honek jan zezan eta honela kalte handiagorik egon ez zedin.
Egunero zotz egin eta hautatutako pertsona herensugearen leizera eraman ohi zen.
Egun batean zozketan printzesaren izena atera zen. Nahiz eta herritar askok bere ordez joateko beren burus eskaini zuten, printzesa bere kabuz herensugearen leizera joan zen.
Herensugearen bizilekura oinez joan, eta piztia neska jatear zegoen unean, San Jurgi agertu eta erreskatatu egin zuen. San Jurgik herensugeari bihotzean ezpata sartu eta hil egin zuen, isuritako odoletik arrosa bat jaio zelarik.

Katalunian San Jurgi edo Sant Jordi egunean gizonezkoek emakumezkoei arrosa bat oparitzeko ohitura dago, aldiz emakumeek gizonezkoei liburu bat oparitzen dietelarik, betiere kondairaren arabera.

## Aragoi 
San Jurgi Aragoiko santu zaindaria da eta apirilaren 23a Aragoiko Eguna ospatzen da, erkidego honetan jai eguna delarik.

## Katalunia 
[thumb|250px|[Bartzelonako arrosa salpostua San Jurgi Egunean.]]

Katalunian usadioz *San Jurgi eguna* edo *Diada de Sant Jordi* delakoa, maiteminduen eguna da. Beraz, kataluniar askok euren bikotekide eta estimatutako pertsonari arrosa eta liburua oparitzen diote
Usadioa gizonak emakumeari arrosa eta emakumeak gizonari liburua oparitzea da.
Uste denez, emakumeari arrosa oparitzeko ohitura ziurrenik XV. mendekoa da. Bertsio batzuek ohitura hau Bartzelonan udan ospatzen zen Arrosa edo Maiteminduen Azokarekin lotzen dute. Gauza jakina da garai hartan apirilaren 23an Kataluniako Generalitatearen Jauregiko San Jurgiren kaperako mezara zihoazen emakumeei arrosak eskaintzen zitzazikiela. Gaur egun arrosa *senyera* bat eta gari zuztar batez lagundurik doa. Arrosaren kolore gorriak pasioa isladatzen du, *senyerak* Kataluniako santu zaindaria eta gari zuztarrak, berriz, ugalkortasuna.

San Jurgi Egunak kataluniar kulturaren ezaugarri aldarrikatzailea du, eta balkoi ugaritan herrialde honetako bandera den *senyera* zintzilikatzen da. Katalunia osoan kromo eta giltzatakoak oparitu ohi dira, jarduera honen ugaritasun handiena La Rambla pasealekuan agertzen delarik, izan ere, hemen betiko salmenta postuei aldi baterako postuak gehitzen zaizkie. Liburuen salmenta euren egileen sinadurekin edota salneurriaren beherapenekin sustatzea ere ohikoa da. Egun honetan liburutegietan antolatzen diren jarduerek eta kaleetako musika emanaldiek Bartzelonako agenda kulturala aberasten dute.

## Iruditegia 
### Bartzelonako San Jurgi Egunaren irudiak (2006) 

Fitxategi:Spain.Barcelona.Diada.Sant.Jordi.Pg.Gracia.01.JPG|Graciako etorbidea.
Fitxategi:Spain.Barcelona.Diada.Sant.Jordi.Plaza.Catalunya.05.JPG|Kataluniako enparantza.
Fitxategi:Spain.Barcelona.Diada.Sant.Jordi.Plaza.Catalunya.10.Concierto.JPG|Musika emanaldia Katalunia plazan.
Fitxategi:Spain.Barcelona.Diada.Sant.Jordi.Plaza.Universitat.01.Manifestacion.JPG|Manifestazioa Unibertsitateko plazan.
Fitxategi:Spain.Barcelona.Diada.Sant.Jordi.Plaza.Universitat.03.JPG|Unibertsitateko plaza.
Fitxategi:Spain.Barcelona.Diada.Sant.Jordi.Plaza.Universitat.05.Buenafuente.JPG|Andreu Buenafuenteren liburu sinaketa.
Fitxategi:Spain.Barcelona.Diada.Sant.Jordi.Ramblas.01.JPG|La Ramblako liburu saltokia.
Fitxategi:Spain.Barcelona.Diada.Sant.Jordi.Ramblas.06.Florista.JPG|La Ramblako arrosa salpostua.

### Bartzelonako San Jurgi Egunaren irudiak (2007) 

Fitxategi:Diada_de_Sant_Jordi_de_2007_Rambles_Barcelona.jpg|La Ramblako liburu salpostua.
Fitxategi:CV_2007-_sant_jordi_13_b.jpg#file|Arrosak prestatzen ari den lorasaltzailea Bartzelonako La Ramblan.
Fitxategi:Diada_de_Sant_Jordi_de_2007_Rambles_Barcelona_02.jpg|La Ramblako lorasaltzaileak arrosak prestatuz.
Fitxategi:St_Jordi's_cake.jpg|El San Jurgi Eguneko pastela.

## Kanpo estekak 
*  San Jurgiren inguruko webgunea, olerki eta gomendatutako loturekin...
*  San Jurgiren Kondairaren Erdi Aroko Astea (Montblanc)
*  San Jurgiren Kondairaren Elkartea (Banyeres de Mariola)
*  Kataluniar idazleen maitasuna eta maitsasuneei buruzko audioliburua.